《癸丑八月十三夜纬章招饮宇亮馆分得身字》
明代·何其伟

萧萧落木下江滨，节近中秋爽气新。宝镜乍移搀出匣，冰壶初涌未舒轮。

冥冥海树飘丹叶，飒飒秋霜网白蘋。后夜南楼情不浅，风光聊得寄閒身。

作者简介：何其伟，字丽充，号玄洲，番禺人。明嘉靖至天启时人。约卒于明熹宗天启五年（一六二五），年七十二。曾在广西陆川县任官。何其伟诗以天启富春令何其伟子所镌明天启版《鷇音集》（香港中文大学图书馆馆藏孤本）为底本。